Prokureur in Rustenburg vermoorArgieffoto (Foto: tung256/Pixabay) ŉ 42-jarige prokureur is Woensdag in Klopperstraat in Rustenburg vermoor. Volgens sers. Ofentse Mokgadi, woordvoerder van die polisie, is die vrou na bewering verskeie kere in haar kantoor se parkeerterrein deur twee onbekende verdagtes geskiet. “Die motief vir die moord is in hierdie stadium onbekend en die polisie doen ’n beroep op enigiemand wat moontlik die voorval gesien het, of enige inligting oor die moord het, om met die speurtaakspan in verbinding te tree,” sê Mokgadi. Enigiemand met inligting kan ao. Kabelo Sekanka by 082 338 4950 bel.